open-index/open-wikipedia-markdown huggingface dataset:
जॉर्डन नदी

**जॉर्डन नदी** (हिब्रू:נְהַר הַיַּרְדֵּן‎ *नहर हा-यार्देन*; अरबी: نَهْر الْأُرْدُنّ‎ *नहर अल-उर्दुन*; प्राचीन ग्रीकः Ιορδάνης, *आयोर्डेन्स*; ) ही मध्यपूर्व आशियातील छोटी नदी आहे. ही नदी गोलान टेकड्यांमध्ये उगम पावून दक्षिणेस वाहते गॅलिलीच्या समुद्रास मिळाल्यावर ती दुसऱ्या बाजूस बाहेर पडते व तेथून पुढे मृत समुद्रास मिळते.

या नदीच्या किनाऱ्यावर लेबेनॉन, इस्रायेल, जॉर्डन, पॅलेस्टाइन व सिरिया हे देश आहेत.

ख्रिश्चन आणि ज्यू धर्मांमध्ये या नदीला मोठे महत्त्व आहे. जॉन बॅप्टिस्टने येशू ख्रिस्ताला या नदीत बाप्तिस्मा दिला होता तर इस्रायेली लोक प्राचीन काळी ही नदी ओलांडून *प्रॉमिस्ड लॅंड*मध्ये आले.

वर्ग:लेबेनॉनमधील नद्या
वर्ग:सीरियामधील नद्या
वर्ग:जॉर्डनमधील नद्या
वर्ग:पॅलेस्टाइनमधील नद्या
वर्ग:इस्रायलमधील नद्या
कठोपनिषद

**कठोपनिषद** हे उपनिषद साहित्यातील एक महत्त्वाचे उपनिषद आहे. यामध्ये वाजश्रवा ऋषींचा पुत्र नचिकेत आणि यम यांच्यामध्ये घडलेला संवाद येतो. हे उपनिषद तत्त्वज्ञानप्रधान  आहे.

## आशय
या उपनिषदातील महत्त्वाचे मुद्दे म्हणजे देहरूपी रथाचे वर्णन,मृत्यू आणि स्वप्न यांचे खरे स्वरूप जाणून घेतले असता ब्रह्मज्ञान होते,तसेच आत्म्याचे अमरत्व,स्वर्ग इ.लोकांमध्ये येणारे अनुभव,ब्रह्मलोकातील आत्म्याचा अनुभव.ज्या मार्गाने कल्याण होऊ शकते तो मार्ग म्हणजे श्रेयस.आणि संसारातील भोग्य पदार्थांचा जो मार्ग तो प्रेयस होय.माणसानेच सारासार विचार करून दोन्हीपैकी मार्ग निवडायचा असतो.

## आत्म्याची संकल्पना
हिंदू शास्त्रानूसार, सर्व वेद ज्या परम किंवा श्रेष्ठ पदाबद्दल बोलतात ते श्रेष्ठ पद म्हणजे ओंकार होय. ओम हेच परब्रह्म. आत्मा म्हणजे काय हे जाणून घ्यायचे असेल तर ओंकाराची साधना केली पाहिजे. ज्ञानरूप असलेला आत्मा कुणापासून उत्पन्न होत नाही.आत्मा हाअजन्मा, नित्य, शाश्वत आहे. हा आत्मा कुणाला मारू शकत नाही किंवा तो मारलाही  जात नाही. भगवद्गीता ग्रंथात हेच तत्त्वज्ञान प्रतिबिंबित झालेले दिसते.

## वैशिष्ट्यपूर्ण विचार
*ज्याची बुद्धी विवेकहीन असते तो माणूस उच्छृंखल वाटतो.अशुद्ध आचरण असलेला माणूस कधीच खरे ज्ञान जाणून घेऊ शकत नाही. जो माणूस मनावर संयम राखतो तो आत्मतत्त्व जाणून घेऊ शकतो.
*शरीर हे रथासारखे आहे,बुद्धी ही रथाची सारथी ,मन हा लगाम आणि आत्मा शरीररूपी रथाचा स्वामी आहे.
* अंगठ्याएवढ्या परिमाणाचा अंतरात्मा नेहमी माणसाच्या हृदयात समाविष्ट असतो.

## संदर्भ
वर्ग:वैदिक साहित्य
वर्ग:पराश्रद्धा
वर्ग:हिंदू तत्त्वज्ञान
वर्ग:उपनिषदे
एलिझाबेथ पी. हॉइसिंग्टन

**एलिझाबेथ पास्केल हॉइसिंग्टन** (३ नोव्हेंबर, १९१८:न्यूटन, कॅन्सस, अमेरिका - २१ ऑगस्ट, २००७:स्प्रिंगफील्ड, व्हर्जिनिया, अमेरिका) या अमेरिकेच्या सैन्यातील जनरलपदी बढती मिळालेल्या दुसऱ्या महिला होत्या.

त्यांनी १९४०मध्ये कॉलेज ऑफ नॉट्र डेम ऑफ मेरिलॅंडमधून पदवी मिळवली. १९४२मध्ये त्या विमेन्स आर्मी ऑक्झिलरी कोरमध्ये दाखल झाल्या. त्यांची तैनात बॅंगोर, मेन येथील विमानी पूर्वसूचना एककात झाली. दुसऱ्या महायुद्धादरम्यान त्यांनी फ्रांसमधील लढायांमध्ये भाग घेतला. ११ जून, १९७० रोजी त्यांना ॲना मे हेस यांच्यासोबत ब्रिगेडियर जनरलपदी बढती देण्यात आली.

## कौटुंबिक माहिती
हॉइसिंग्टनचे आजोबा कर्नल पेरी मायलो हॉइसिंग्टन कॅन्सस नॅशनल गार्डच्या संस्थापकांपैकी एक होते तर वडील ग्रेगोरी हॉइसिंग्टन अमेरिकेच्या सैन्यात कर्नल होते. एलिझाबेथचा भाऊ पेरी हॉइसिंग्टन दुसरा हा अमेरिकच्या वायुसेनेतील जनरल होता. एलिझाबेथ आणि पेरी हे अमेरिकेतील भाऊ-बहीण असलेली आणि जनरलपदी कामगिरी केलेली पहिली भावंडे होती.

## हे सुद्धा पहा
* ॲना मे हेस

वर्ग:अमेरिकेचे सैन्याधिकारी
वर्ग:इ.स. १९१८ मधील जन्म
वर्ग:इ.स. २००७ मधील मृत्यू
वर्ग:स्त्री चरित्रलेख
न्यूटन (कॅन्सस)

**न्यूटन** हे अमेरिकेच्या कॅन्सस राज्यातील शहर आहे. हार्वे काउंटीचे प्रशासकीय केन्द्र असलेल्या या शहराची लोकसंख्या २०१० च्या जनगणनेनुसार १९,१३२ होती.

हे शहर विचिटा शहरापासून ४० किमी उत्तरेस असून येथे ॲमट्रॅकचे रेल्वेस्थानक आहे.

वर्ग:कॅन्ससमधील शहरे
वर्ग:हार्वे काउंटी (कॅन्सस)
तोंडखुरी (पशुरोग)

**तोंडखुरी** हा सहसा पाळीव/दुभत्या जनावरांना होणारा एक पशुरोग आहे.

## लक्षणे
या आजारामध्ये जनावरांना ताप येतो. जनावरांचे शारीरिक तापमान १०२ ते १०४ डि. फे. किंवा यापेक्षा जास्त राहू शकतो.
जनावरांच्या तोंडामध्ये हिरड्यांवर, जिभेवर तसेच गालाच्या आतील भागावर पाणी भरल्या सारखे फोड येतात. सोबतच पायांच्या दोन खुरान मधील भागावर फोड येतात व हे फोड लगेचच फुटतात. तेथे भाजल्यासारखे लाल चट्टे तयार होतात. यांची भयंकर आग होत असल्याने जनावरांच्या तोंडातून चिकटसर, तारे सारखी खूप लाड करते आणि जनावर लंगडत चालते.
तोंडाची, जिभेची खूप आग होत असल्याने जनावरे खाणे पिणे बंद करते. तोंडातून मचमच असा आवाज येतो. दुधाळ जनावरे दुध एकदम कमी किंवा पूर्णतः बंद करतात. वास्तविक पाहता हा आजार सहा ते सात दिवसांनी आपोआप बरा होतो. परंतु या आजारात ताप खूप येत असल्याने प्रतिकारशक्ती कमी होत जाते. त्यामुळे दुसऱ्या आजाराच्या जीवाणूंचा प्रादुर्भाव होऊन दुसरा एखादा आजार जडू शकतो. तसेच खुरातील जखमांवर माशा बसल्यास आळ्या पाडून जखम ची घडल्यास खूर गळून पडू शकते. दुधाळ विदेशी तसेच संकरीत जनावरांमध्ये या रोगाची तीव्रता जास्त आढळते.
या आजारात मोठ्या प्रमाणात प्राणहानी होत नाही. परंतु या आजारामुळे दुधाळ जनावरांची दूध उत्पादकता जवळपास वीस टक्‍क्‍यांनी कमी होते आणि कष्टकरी जनावरांची काम करण्याची क्षमता ५० टक्क्यांनी कमी होते. लहान वासरे या आजारात मृत्युमुखी पडू शकतात.

## हेही बघा 
* पशुरोग

वर्ग:पशुरोग
आंत्रिविषार (पशुरोग)

**आंत्रिविषार** हा विशेषतः शेळ्या मेंढ्या इत्यादी वर्गातील जनावरांना होणारा एक प्रकारचा रोग आहे.हा रोग 'क्लॉस्ट्रीडियम परफिन्जीस (प्रकार-डी)' या विषाणूंमुळे होतो.हा महाभयंकर रोगात गणल्या जातो.

## लागण
या रोगाचे जंतू जमिनीत, जनावराच्या आतड्यात वास्तव्य करून असतात.दूषित खाद्य किंवा/व दूषित पाण्याद्वारे या रोगाचे संक्रमण होते.याचे जंतू पोटात जाऊन जनावराचे आतड्यात एक प्रकारचे विष निर्माण करतात.त्याने हा रोग फैलावतो.

## लक्षणे
असे हे आतड्यात तयार झालेले विष मग संपूर्ण शरीरात पसरते.या विषबाधेमुळे चरावयास गेलेल्या मेंढ्या/शेळ्या अचानक मलूल व सुस्त होतात. त्यांना पातळ हागवण लागते.क्वचित आतड्याच्या दाहामुळे रक्तमिश्रित हगवण पण होते.याचे प्रमाण वाढल्यास व विष शरीरात भिनल्यामुले त्या तडकाफडकी दगावतात.या रोगामुले मेंढ्यांना नीट उभे राहता येत नाही. त्यांचे डोळे ताणल्या जातात.त्यांचे पोटात सारख्या कळा येतात त्यामुळे त्या सतत पाय झाडतात व बेशुद्धही पडतात.मेंढ्यांची ४ ते ६ आठवडे वयाची पिल्ले यांना बाधा लवकर होते व ती लवकर मृत्युमुखी पडतात.

## प्रतिबंधक उपाय
पशुवैद्यक डॉक्टरांचे सल्ल्याने पावसाळा सुरू होण्यापूर्वी या रोगाची प्रतिबंधक लस जनावरांना टोचून घ्यावी.

## हेही बघा
* पशुरोग

## संदर्भ आणि नोंदी 
वर्ग:पशुरोग
ॲना मे हेस

ब्रिगेडियर जनरल ** (1920-2018) ॲना व्ही. मे मॅककेब हेस** (१६ फेब्रुवारी, १९२०:बफेलो, न्यू यॉर्क, अमेरिका - ) या अमेरिकेच्या सैन्यातील जनरलपदी बढती मिळालेल्या सर्वप्रथम महिला आहेत.

यांनी १९४१मध्ये रुग्णशुश्रुषा विद्येत पदविका मिळवून लष्करात भरती घेतली. १९४२मध्ये त्यांना भारतात पाठविण्यात आले. तेथे त्यांनी दुसऱ्या महायुद्धातील चीन व म्यानमारमधील लढायांत भाग घेतला. युद्ध संपताना त्या अमेरिकेस परतल्या व नंतर कोरियातील युद्धात त्यांनी भाग घेतला.

त्या ११ जून, १९७० रोजी ब्रिगेडियर जनरल झाल्या व ऑगस्ट १९७१ अखेर सैन्यातून निवृत्त झाल्या.

## हे सुद्धा पहा
* एलिझाबेथ पी. हॉइझिंग्टन

वर्ग:अमेरिकेचे सैन्याधिकारी
वर्ग:इ.स. १९२० मधील जन्म
वर्ग:स्त्री चरित्रलेख
जेनेरिक औषधे

**जेनेरिक औषधे** (प्रजातीय औषधे) म्हणजे अशी औषधे ज्यातील औषधाचे प्रमाण, त्याची गुणवत्ता,वहनाचा मार्ग, त्याचा उपयोग आणि त्याची कामगिरी  ब्रँडेड औषधासारखीच असते पण त्याला कोणतेही ब्रँड नाव नसते. त्याचा रंग, आकार आणि पॅकिंग वेगळे असते. ही औषधे त्या त्या देशातील सरकारी नियमांप्रमाणेच तयार केलेली असतात. त्याच्या लेबल वर ते बनवणाऱ्या कंपनीचे नाव आणि त्या औषधाचे नाव लिहिलेले असते. त्यामध्ये ब्रँड नाव असलेल्या औषधामध्ये असलेला ड्रग असला पाहिजे. त्याच्या फार्माकोडायनामिक आणि फार्माकोकायनेटिक गुणधर्म ब्रँडेड औषधासारखेच असायला हवेत.

भारत सरकारच्या रासायनिक आणि खत मंत्रालयाने सामान्य माणसांमध्ये जेनेरिक औषधांबद्दल जनजागृती करण्यासाठी मोहीम सुरू केली आहे. जेनेरिक औषधे दवाखान्यातील निम्मा खर्च कमी करते

## संदर्भ आणि नोंदी 
वर्ग:आरोग्य
वर्ग:औषधे
गोमाशी

right|thumb|180px|'हिप्पोबोस्का इक्विना' प्रजातीची एक गोमाशी
**गोमाशी** ही एक प्रकारची मोठी माशी आहे. ती बहुधा जनावरांच्या अंगावर राहते. ती गायीवर(गो=गाय) आढळते म्हणून तिचे नाव गोमाशी पडले. हिच्या सुमारे सात प्रजाती ओळखल्या गेल्या आहेत.

गुरांच्या अंगावर झालेल्या आयत्या जखमांवर बसून ही रक्त पिते व त्याद्वारे जंतुसंसर्गही करते. रोगग्रस्त जनावरांच्या जखमांवर बसल्यानंतर झालेला जंतुसंसर्ग ती तिच्या पायांद्वारे दुसऱ्या गुरांकडे नेते.

वर्ग:कीटक
वर्ग:पशुपालन
वर्ग:पशुवैद्यकशास्त्र
साखरशाळा

## साखरशाळा
साखरशाळा म्हणजे ऊसतोडणी कामगारांच्या मुलांसाठी ऊसतोडणी होणाऱ्या भागात चालवल्या जाणाऱ्या हंगामी शाळा.
महाराष्ट्रात साखर कारखान्यांचा गळीत हंगाम सुरू झाला की ऊसाचे क्षेत्र असलेल्या भागात बीड, उस्मानाबाद अशा दुष्काळी क्षेत्र असलेल्या भागातून ऊस तोडणी कामगार येतात.
त्यांच्या बरोबर त्यांची लहान मुलेही असतात. आपल्या गावात असताना शाळेत जाणारी ही मुले ऊस हंगामापुरती स्थलांतरित झाल्यामुळे त्यांच्या शिक्षणात खंड पडतो. ही मुले शिक्षणापासून 
वंचित राहू नयेत यासाठी १९९४ सालापासून महाराष्ट्रातील काही भागात त्यांच्या तात्पुरत्या वस्तीवरच हंगामी शाळा सुरू करण्यात आल्या. त्यांना **साखर शाळा** असे नाव देण्यात आले.

### समस्या आणि उपाय 
सुमारे सहा महिने शिक्षणापासून वंचित राहिल्याने ही अभ्यासात मागे पडतात. काहींची शाळा कायमची सुटते आणि मोठ्या प्रमाणावर शाळाबाह्य मुले तयार होतात. यावर उपाय म्हणून काही स्वयंसेवी संस्थांनी 
साखरशाळा सुरू केल्या. ऊस तोडणी कामगारांचे हे गट, ज्याला टोळी असे म्हणतात, ते ऊस तोडत पुढे पुढे सरकत असल्यामुळे एखाद्या भागात अशा शाळांचे एक जाळेच तयार करावे लागते, म्हणजे पूर्ण हंगामभर मुले शाळेचा लाभ घेऊ शकतात.आई वडील ऊस तोडणीस गेले की मोठी मुले आपली लहान भावंडे तसेच बकऱ्या, इतर गुरे यांचा सांभाळ करण्यासाठी आपल्या या हंगामी वस्तीतील घरातच राहतात. त्यामुळे त्या गावात जरी शाळा असली तरी ती शाळेत जाऊ शकत नाहीत.

या मुलांनी स्थलांतरित न होता आपल्या मूळ गावीच राहावे, यासाठी वसतिगृहे सुरू करण्याचे प्रयत्न चालू आहेत. सर्व शिक्षण अभियानाअंतर्गत या मुलांना स्थलांतर झालेल्या ठिकाणच्या स्थानिक शाळेत समाविष्ट करून घेण्याचे प्रयत्नसुद्धा सुरू आहेत.

## काही साखरशाळा
* पुण्यातील ज्ञान प्रबोधिनी या संस्थेने १९९२ मध्ये ऊसतोडणी कामगाराच्या मुलांसाठी साखर कारखाना परिसरात साखरशाळा सुरू केली. महाराष्ट्रातील २८ सहकारी कारखाम्यांव्या परिसरात या शाळा चालवल्या जात असत. या हंगामी शाळांच्या माध्यमातून हजारो मुलांना स्थलांतर काळात प्राथमिक शिक्षण मिळाले. हा उपक्रम १६ वर्षे ज्ञान प्रबोधिनीने राबवला.
* इचलकरंजी येथील **अनुतारा बालशिक्षण प्रसारक मंडळ** या संस्थेने १९९४ पासून कोल्हापूर परिसरातील अब्दुल लाट, शिरदवाड, घोसरवाड, कोथळी, कुरुंदवाड, शिरढोण, टाकवडे अशा विविध १२ गावांमध्ये साखर शाळा सुरू केल्या. हा उपक्रम या संस्थेने २०१३ सालापर्यंत म्हणजे २० वर्षे चालवला.
* याच संस्थेच्या कामातून प्रेरणा घेऊन कोल्हापूर जिह्यातील अब्दुल लाट येथील विद्योदय या संस्थेने २०१६ साली अब्दुल लाट येथे साखरशाळा सुरू केली. २०१७ मध्ये  परिसरातील १० ठिकाणी शाळा सुरू झाल्या. त्यांचे काम सध्या खूप उत्तम रितीने चालू आहे.

## संदर्भ 
वर्ग:शिक्षण
वर्ग:हंगामी शाळा
कोल्लूर

right|thumb|180px|मुकाम्बिका देवीचे मंदिर
**कोल्लूर** हे कर्नाटकच्या उडुपी जिल्ह्यातील एक गाव आहे.या गावाजवळसह्याद्रीची (पश्चिमी घाट) कुटजाद्री पर्वतमाला आहे. हे गाव मुकाम्बिका देवीच्या मंदिरासाठी प्रसिद्ध आहे.हे ठिकाण कुंदनपूर या गावापासून सुमारे ३८ किमी.वर आहे.या मुकाम्बिका देवीस दुर्गा देवीचे एक रूप समजल्या जाते.या देवीने मुकासूर दैत्याचा वध केला म्हणून हिला हे नाव पडले.ही देवी कर्नाटक,केरळ व तमिळनाडूच्या अनेकांचे श्रद्धास्थान व कुलदैवत आहे.
right|thumb|180px|मुकाम्बिका देवीच्या मंदिरातील आतील दृश्य
[right|thumb|180px|मुकाम्बिका देवीच्या पंचधातू मूर्तीची स्थापना [आदी शंकराचार्य|आदी शंकराचार्यांनी केली अशी धारणा आहे.]]

वर्ग:उडुपी जिल्हा
वर्ग:उडुपी जिल्ह्यातील शहरे व गावे
ॲलन बीन

**ॲलन लाव्हर्न बीन** (१५ मार्च, १९३२:व्हीलर, टेक्सास, अमेरिका - 26.5.2018) हे अमेरिकेच्या आरमारातील वैमानिक आणि अंतराळयात्री आहेत. हे चंद्रावर पाउल ठेवणारे चौथे मानव होते.

त्यांनी अपोलो १२ आणि स्कायलॅब ३ या अंतराळयानांतून प्रवास केला.

वर्ग:अमेरिकेचे अंतराळवीर
वर्ग:अमेरिकेचे सैन्याधिकारी
वर्ग:चंद्रावतरित मानव
वर्ग:इ.स. १९३२ मधील जन्म
वर्ग:पुरुष चरित्रलेख
हसीना मोइन

**हसीना मोइन** या उर्दू नाट्यलेखिका आणि कथालेखिका आहेत. त्यांनी पाकिस्तानमध्ये निर्मित पहिली दूरचित्रवाणीमालिका कथा लिहिली. *किरन कहानी* नावाची ही मालिका १९७० च्या दशकाच्या सुरुवातीस प्रसारित झाली होती. त्यांना अनकही, तनहाईयाँ आणि धूप किनारे यांसह अनेक नाटके लिहिली आहेत. त्यांना पाकिस्तानातील तमगा-ए-हुस्न-ए-कार्करदागी हा पुरस्कार मिळाला आहे.

त्यांचा जन्म ब्रिटिश भारतात कानपूरमध्ये झाला. भारताच्या फाळणीनंतर त्यांचे कुटुंब कराची येथे स्थलांतरित झाले.

वर्ग:उर्दू साहित्यिक
वर्ग:स्त्री चरित्रलेख
रेंटेनमार्क

**रेंटेनमार्क** हे जर्मनीचे चलन होते. हे १९२३ मध्ये चलनात आले व १९२४मध्ये राइक्समार्क चलनात येईपर्यंत रेंटेनमार्क हे जर्मनीचे एकमेव अधिकृत चलन होते. रेंटेनमार्क १९४८पर्यंत स्वीकारले जायचे.

१९२३ च्या सुरुवातीस जर्मनीतील आर्थिक व्यवस्थेवरील संकटामुळे तेथील सरकारने त्यावेळचे चलन असलेले पेपियेरमार्क अमाप प्रमाणात छापले. याने अतिचलनवाढ झाल्यावर त्याला आळा घालण्यासाठी १५ ऑक्टोबर, १९२३ रोजी रेंटेनमार्क चलनात आणले गेले व २० नोव्हेंबर रोजी पेपियेरमार्क रद्द करून फक्त रेंटेनमार्क चलनात ठेवले.

१ रेंटेनमार्कची सुरुवातीची किंमत १०,००,००,००,००,००० (१ हजार अब्ज किंवा १० निखर्व) पेपियेरमार्क होती.

## हे सुद्धा पहा
* नोटबंदी

वर्ग:भूतपूर्व चलने
वर्ग:जर्मनीची अर्थव्यवस्था
सान लुइस पोतोसीचा आराखडा

**सान लुइस पोतोसीचा आराखडा** हा मेक्सिकोच्या फ्रांसिस्को मदेरोने लिहिलेला दस्तावेज आहे. १९१० च्या राष्ट्राध्यक्षीय उमेदवार असलेल्या मदेरोला मेक्सिकोच्या सरकारने घातलेल्या घातले होते. तुरुंगातून पळून जाउन त्याने हा आराखडा लिहिला होता. यात त्याने मेक्सिकोच्या जनतेला १९१० च्या निवडणुका रद्दबातल करण्याचे व २० नोव्हेंबर, १९१० रोजी सरकारविरुद्ध उठाव करण्याचे आवाहन केले होते.

१८ नोव्हेंबरला झालेल्या चकमकीनंतर २० नोव्हेंबरला मेक्सिकन क्रांतीला सुरुवात झाली आणि त्याची परिणती तत्कालीन राष्ट्राध्यक्ष पोर्फोरियो दियाझने मे १९११मध्ये दिलेल्या राजीनाम्यात झाली.

वर्ग:मेक्सिकोचा इतिहास
वर्ग:मेक्सिकन क्रांती
वर्ग:सान लुइस पोतोसी
तमिळ मानिल काँग्रेस

**तमिळ मानिल काँग्रेस** हा भारतातील राजकीय पक्ष आहे. तमिळनाडू राज्यात सक्रिय असलेल्या या पक्षाची स्थापना २९ मार्च, १९९६ रोजी झाली.
* याचे पहिले अध्यक्ष जी.के. मूपनार होते. त्यांनी तमिळनाडूमधील भारतीय राष्ट्रीय काँग्रेसमधून फुटून निघालेल्या काही नेत्यांसह हा पक्ष रचला.
* त्या वर्षीच्या विधानसभा निवडणुकांत या पक्षाला ३९ जागा तर लोकसभा निवडणुकांमध्ये ११ जागा मिळाल्या.
 २०१६ च्या विधानसभा निवडणुकांत या पक्षाला फक्त २,३०,७११ मते मिळाली व एकही मतदारसंघात विजय मिळाला नाही.

वर्ग:भारतातील राजकीय पक्ष
वर्ग:तमिळनाडूमधील राजकारण
गेटिसबर्गचे भाषण

इवलेसे
**गेटिसबर्गचे भाषण** हे अमेरिकेच्या राष्ट्राध्यक्ष अब्राहम लिंकनने दिलेले भाषण आहे. अमेरिकन यादवी युद्धा दरम्यान दिलेले हे भाषण अमेरिकेतील सगळ्यात प्रसिद्ध भाषणांपैकी एक आहे.

लिंकन यांनी हे भाषण पेनसिल्व्हेनियामधील गेटिसबर्ग या गावातील सैनिकांच्या समाधिस्थळाच्या उद्घाटन समारंभात १९ नोव्हेंबर, १८६३ रोजी दिले. फक्त दोन मिनिटांच्या या भाषणातून लिंकन यांनी अमेरिकेच्या स्वांतंत्र्याच्या जाहीरनाम्यातील समतेच्या तत्त्वाला दुजोरा दिला आणि तेव्हा सुरू असलेले यादवी युद्ध हे राष्ट्राची अखंडितता अबाधित ठेवण्यासाठीचा लढा असल्याचे सांगितले. त्यांनी युद्धाच्या अंती राष्ट्रातील सगळ्या नागरिकांना समानता मिळेल असे भाकित केले. लिंकन यांनी ते यादवी युद्ध फक्त अमेरिकेसाठी नाही तर संपूर्ण जगातील मनुष्यमात्रांमधील समतेच्या तत्त्वाची लढाई असल्याचे म्हणले.

या भाषणातील सुरुवातीचे *फोर स्कोर अँड सेव्हेन इयर्स अगो...* (चार वीसे आणि सात वर्षांपूर्वी....) हे शब्द अमेरिकेतील वाक्प्रचार झाला आहे.

वर्ग:अब्राहम लिंकन
वर्ग:अमेरिकन यादवी युद्ध
वर्ग:अमेरिकेचा इतिहास
वर्ग:गेटिसबर्ग (पेनसिल्व्हेनिया)
फ्रान्स मित्र मंडळ

श्री. अच्युतराव आपटे व द गलरी ह्यांनी मिळून १९६७ साली फ्रान्स मित्र मंडळाची स्थापना केली. त्याची वाढ निर्मलाताई पुरन्दरे ह्यांच्या परिश्रमाने झाली.

हे मंडळ फ्रान्समधील 'परस्पेक्टिव एसिएन्' ह्या संस्थेशी निगडित आहे. ह्या दोन मंडळांचे काम परस्पर सहकार्याने चालते.

ह्या मंडळातर्फे दर वर्षी भारतातील आठ केन्द्रांवरून साधारण पंचवीस व्यक्ती फ्रान्सला पाठवल्या जातात. ह्या व्यक्तींची निवड त्या त्या केन्द्रावर् केली जाते. समाजातील एखाद्या गटाचे प्रतिनिधित्व करणाऱ्या व्यक्तीची निवड होते. तसेच दर वर्षी फ्रान्समधूनही काही लोकांचा गट भारतात येतो. 

सांस्कृतिक देवाण घेवाण ह्या उद्देशाने हे गट परस्पर देशांना भेटी देतात. ह्या भेटींवेळी गट सदस्य एकमेकांच्या घरी राहतात. विविध स्थानिक स्थळांना भेटी देतात. परस्परांच्या चालिरिती समजून घेतात.  एकंदरीने परस्पर स्नेहव्रृद्धी साधली जाते.

वर्ग:भारताचे परराष्ट्रीय संबंध
पुनोती

शैक्षणिक सुविधा
गावामध्ये सर्व मुलांना सोयीचे पडेल अश्या अंतरारावर, गावाच्या मध्यभागी आंगणवाडी व प्राथमिक शाळा (वर्ग-१ ते ४).शाळेला पुरेशे असे पटांगण आहे व इमारत ही इंग्रजी कौलाची आहे. गावातील विद्यार्थी इथून शिक्षण पूर्ण केल्यानंतर गावाच्या शेवटी दक्षिणेस असलेल्या नत्थूजी काकड विद्यालयात ५ वी साठी प्रवेश घेतात. विद्यालयामध्ये ५ ते १० पर्यंत शिक्षण दिले जाते. पुढील शिक्षणासाठी विद्यार्थी गावापासून ६ किलोमीटर असलेल्या धाबा येथील सिद्धेश्वर कनिष्ट महाविद्यालयात प्रवेश घेऊ शकतात किंवा बार्शीटाकळी या तालुक्याच्या ठिकाणी व्यावसाईक शिक्षण किंवा विद्यालयीन व महाविद्यालयीन शिक्षणासाठी गुलाम नबी आझाद महाविद्यालयात प्रवेश घेऊ शकतात.
वैद्यकीय सुविधा (शासकीय)
डुब्युक (आयोवा)

**डुब्युक** हे अमेरिकेच्या आयोवा राज्यातील शहर आहे. डुब्युक काउंटीचे प्रशासकीय केन्द्र असलेल्या या शहराची लोकसंख्या २०१६ च्या अंदाजानुसार ५८,५३१ होती. हे शहर आयोवा, इलिनॉय आणि विस्कॉन्सिन राज्यांच्या सीमेवर आहे.

बव्हंशी सपाट असलेल्या आयोवा राज्यातील या शहरात काही टेकड्या आहेत.

वर्ग:आयोवामधील शहरे
वर्ग:डुब्युक काउंटी (आयोवा)
महाराष्ट्रातील सात आश्चर्ये

**महाराष्ट्रातील सात आश्चर्ये** ही एबीपी माझा दूरचित्रवाणी चॅनलने **सेव्हन वंडर्स ऑफ महाराष्ट्र** कार्यक्रमाच्या माध्यमातून जगभरातून मिळालेल्या २२ लाख मतांच्या आधारावर 'महाराष्ट्रातील सात आश्चर्ये' निवडलेली आहेत. महाराष्ट्रातील अद्भुत आणि देखण्या सात आश्चर्यांची जून २०१३ मध्ये घोषणा करण्यात आली.

## सात आश्चर्ये
निवड झालेली महाराष्ट्रातील सात आश्चर्ये

## नामनिर्देशित स्थळे
जगदीश पाटील, अरुण टीकेकर, राजीव खांडेकर, अरविंद जामखेडकर, निशीगंधा वाड, विकास दिलावरी, व्ही. रंगनाथन या वेगवेगळ्या क्षेत्रातील मान्यवर सात ज्युरींनी महाराष्ट्र राज्यातील सुमारे चारशे अद्भुत स्थळांमधून चौदा स्थळे निवडली आणि त्यानंतर या ज्युरीने निवडलेल्या १४ आश्चर्यांमधून लोकांच्या मतदानाद्वारे अंतिम ७ आश्चर्यांची निवड करण्यात आली.

#ग्लोबल पॅगोडा
#रायगड किल्ला
#लोणार सरोवर
#वरळी सी-लिंक
#कैलास मंदिर
#अजिंठा लेणी
#रामटेक
#बिबी का मकबरा
#दौलताबादचा किल्ला
#कोयना धरण
#झुलते मनोरे-फरकांडे
#कास पठार
#छत्रपती शिवाजी टर्मिनस
#पाणचक्की

## हे सुद्धा पहा 
* जगातील सात आश्चर्ये

## संदर्भ

वर्ग:याद्या
मानुषी छिल्लर

**मानुषी छिल्लर** (जन्मः रोहतक (हरियाणा, भारत), १४ मे, १९९७ - ) ही भारतीय मॉडेल असून २०१७ च्या मिस वर्ल्ड या जागतिक स्तरावरील सौंदर्य स्पर्धेची विजेती आहे. या पूर्वी तिने फेमिना मिस इंडिया २०१७ हा किताब २५ जून २०१७ रोजी मिळवला होता. 'मिस वर्ल्ड' हा किताब जिंकणारी मानुषी ही सहावी भारतीय महिला आहे.

## शिक्षण
मानुषीचे शिक्षण नवी दिल्लीतील सेंट थॉमस स्कूल येथे झाले. आणि सध्या ती सोनेपत येथील भगत फूलसिंग सरकारी महिला वैद्यकीय महाविद्यालयात वैद्यकीय शिक्षण घेत आहे. राजा आणि राधा रेड्डी व कौशल्या रेड्डी या प्रसिद्ध कलाकारांकडून तिने कुचीपुडी नृत्याचे प्रशिक्षण घेतले आहे. 

## कौटुंबिक माहिती
मानुषीचे वडील डॉ. मित्र बासू छिल्लर, संरक्षण संशोधन आणि विकास संस्थेत वैज्ञानिक म्हणून काम करतात, तर आई डॉ. नीलम छिल्लर या इंस्टिट्यूट ऑफ ह्यूमन बिहेवियर अँड अलाईड सायन्सेसच्या      न्यूरोकेमिस्ट्री विभागात सहयोगी प्राध्यापिका आहेत.

## संदर्भ 
वर्ग:मिस वर्ल्ड विजेत्या
वर्ग:इ.स. १९९७ मधील जन्म
वर्ग:स्त्री चरित्रलेख
वर्ग:फेमिना मिस इंडिया विजेत्या
तरावाची लढाई

**तरावाची लढाई** दुसऱ्या महायुद्धादरम्यान तरावा ॲटॉलच्या आसपास २०-२४ नोव्हेंबर, १९४३ दरम्यान लढली गेलेली लढाई होती. गॅल्व्हेनिक मोहीमेचा भाग असलेल्या या लढाईत सुमारे ६,६०० जपानी, कोरियन आणि अमेरिकन सैनिक मृत्यू पावले.

ऑगस्ट १९४२पासून सुमारे एक वर्ष सतत काम करून जपानी आरमाराने या बेटांवर ठाणे तयार केले होते. व्यूहात्मकदृष्ट्या महत्त्वाचे असलेल्या या ठिकाणी दोस्त राष्ट्रांच्या आरमाराने हल्ला चढविल्यावर तेथील २,६३६ जपानी सैनिक आणि २,२०० (१,००० जपानी व १,२०० कोरियन) कामगारांनी कडाडून प्रतिकार केला. ५३,००० पेक्षा अधिक अमेरिकन सैन्याविरुद्ध लढताना जपानी शिबंदीने शेवटचा सैनिक मरेपर्यंत लढाई केली. लढाईच्या शेवटी त्यांच्यातील फक्त १७ सैनिक आणि १२९ कामगार दोस्त राष्ट्रांच्या हाती जिवंत लागले. दोस्त राष्ट्रांचे जमिनीवर सुमारे २,७०० सैनिक कामी आले तर यू.एस.एस. लिस्कोम बे या एस्कॉर्ट कॅरियरला मिळालेल्या जलसमाधीत ६८७ खलाशी आणि सैनिक मृत्यू पावले.

७६ तास चाललेल्या या लढाईने दोस्त राष्ट्रांचा व्यूहात्मक दृष्ट्या फारसा फायदा झाला नाही.

वर्ग:दुसरे महायुद्ध
वर्ग:किरिबाटी
परजीवीपणा

**परजीवीपणा** हा जीवशास्त्राच्या अंतर्गत असणाऱ्या जैवसंपदेतील त्या प्राण्यांचा गुणधर्म आहे जे इतर पेशीच्या प्राण्यांना, आपल्या उपजीविकेसाठी लक्ष्य करतात किंवा त्यांचेवर अशा परजीवींचे जीवनयापन होते.त्यांना 'परजीवी' असेही म्हणतात.यात, त्यांचे यजमान प्राण्यांशी अथवा सजीवांशी अन्योन्य व खेळीमेळीचे संबंध रहात **नाहीत**.

प्राथमिकरित्या, हे साधारणपणे, डोळ्यांनी (गोचिड,गोमाशी, ऊ,पिसू,ढेकूण,डास) अथवा बाह्य उपकरणांद्वारे, जसे-सूक्ष्मदर्शक (सूक्ष्म जीवाणू किंवा विषाणू, दृश्य होतात.यात अनेक प्राणी वनस्पती व इतर जीवांचा समावेश असतो.परभक्षी हिंस्र प्राण्यांसारखे (वाघ,सिंह, लांडगा आदी) हे आपल्या यजमान-जीवांना मारत नाहीत.सहजासहजी दिसू नये व त्यांना नष्ट करता येऊ नये या उद्देशाने त्यांचा आकार यजमान जीवांपेक्षा बराच लहान असतो.ते अशा जीवांमध्ये अथवा जीवांचे वर बऱ्याच कालावधीसाठी राहतात.त्यांच्यात अनेक प्रकारची विशेषता असते व त्यांचा जन्मदर बराच उच्च असतो.काही परिस्थितीत तो वर्ग-दराने वाढतो.

परजीवी हे आपल्या यजमानांचे आरोग्य घटवितात व त्यांना बहुतेक वेळी रोगग्रस्त करतात.ते यजमानांच्या रक्त,मांस,रस इत्यादीचे शोषण करून आपले यथायोग्य पोषण करतात.कोणत्याही सजीवासारखाच,त्यांचा मूळ उद्देश,स्वतःचे जीवन राखणे असा असतो.
## परजीवींचा इतिहास
## भेद
यात दोन प्रकारचे भेद आहेत.
*आंतर-परजीवी
*बाह्य-परजीवी
### आंतर-परजीवी
हे परजीवी सजीवांच्या आतील भागात/शरीरात राहतात व सहसा सूक्ष्म अथवा अति-सूक्ष्म असतात. ते साधारण डोळ्याने दिसत नाहीत. त्यांना हुडकण्यासाठी वेगवेगळ्या दर्शक उपकरणांचा वापर करण्यात येतो.
### बाह्य-परजीवी
हे परजीवी सजीवांच्या बाह्य भागावर/शरीरावर राहतात व सहसा सूक्ष्मपण असू असतात. ते साधारण डोळ्यानेही दिसतात.यांना हुडकणे पर्यायाने सोपे असते.
## प्रसार
परजीवी हे आपल्या सजातीयांच्या व आपल्या प्रसारासाठी वेगवेगळ्या पद्धती वापरतात.त्यात भौतिक-स्पर्श,तोंडावाटे,अथवा 
इतर क्रियेद्वारे संक्रमण याचा समावेश असतो.
## यजमानाचा प्रतिरोध
### कणाधारी सजीवात
### कीटकांत
### वनस्पतीत
वर्ग:परजीवी
वर्ग:परजीवशास्त्र
वर्ग:चित्र हवे
वर्ग:लाल वर्ग असणारे लेख
प्राण्यांचे लसीकरण

पाळीव व दुभत्या प्राण्यांना रोगबाधा होऊ नये म्हणून त्यांना रोगप्रतिबंधक लसीकरण करण्यात येते.यासाठी तज्ञ पसुवैद्यक डॉक्टरची गरज असते.

## आवश्यकता
पाळीव प्राणी हे फाशी,फऱ्या,घटसर्प,धनुर्वात,स्तनदाह,हळवा,आंत्रिविषार,आदी जीवघेणे रोग तसेचगर्भपात,तोंडखुरी,बुळकांडी आदी रोगांना बळी पडू नये व आर्थिक नुकसान होऊ नये म्हणून प्राण्यांचे लसीकरण आवश्यक आहे. रोगाची लागण झाल्यावर लसीकरण करणे योग्य ठरत नाही. लसीकरणावर खर्च केलेला पैसा व्यर्थ जाण्याची शक्यता असते. लसीकरणानंतर जनावरांमध्ये आवश्यक प्रतिबंधक शक्ती तयार होण्यास वेळ लागतो.सबब, पुढील काळात होणाऱ्या रोगांचा प्रादुर्भाव लक्षात घेऊन त्यापूर्वीच लसीकरण करणे आवश्यक आहे.एखाद्या रोगाची साथ आल्यावर नंतर लस दिल्यास ते फायदेशीर ठरत नाही कारण लसीचा प्रभाव होण्यास २-३ आठवडे सहज लागतात.
## कोणत्या वयात करावे
*घटसर्प व फऱ्या रोगाची लस ही सहा महिने वयाच्या वासरास किंवा त्यापेक्षा मोठ्या जनावरांना द्यावी.

## पूर्वतयारी
लसीकरण करण्यापूर्वी काही पूर्वतयारी आवश्यक असते.लसीकरणाच्या ७ दिवस आधी आंतर-परजीवी जंतूंचा नायनाट करण्यास जंतूनाशक औषध देणे आवश्यक आहे.तसेच बाह्य-परजीवी जंतू जसे-गोचिड, गोमाशा, पिसवा आदींचाही कीटकनाशक वापरून बंदोबस्त करणे आवश्यक आहे. अन्यथा लसीकरण निष्प्रभ ठरण्याची व विनाकारण खर्च होण्याची शक्यता असते.

## खबरदारी
* योग्य व नामांकित कंपनीची लस निवडणे आवश्यक आहे कारण अशा लसींची, ती बाजारात विक्रीस आणण्यापूर्वी आवश्यक ती चाचणी केल्या जाते. त्यामुळे अशी लस देण्याने लसीकरण विफल होण्याची शक्यता कमी असते.
* लस विकत घेतांना ती कालबाह्य तर नाही याची पूर्ण खात्री करून घ्यावी. तसेच विकत घेतल्यावर ती जनावरांना देण्यापूर्वी, त्या औषधीचा बॅच क्रमांक नोंदवून ठेवावा.
* काही लसींना त्या एखाद्या विशिष्ट तापमानावरच ठेवणे आवश्यक असते. त्याची हयगय झाल्यास, लस खराब होण्याची शक्यता असते.खुरी,श्वानदंश, धनुर्वात आदींच्या लसी बर्फात ठेवणे जरुरी असते. त्याची योग्य काळजी घ्यावी.जनावरांना अशा लसी देईपर्यंत त्या बर्फातच ठेवाव्यात.आणलेल्या लसींचा लगेच वापर लाभदायक असतो.
*लसीकरण हे निरोगी जनावरांनाच करणे आवश्यक आहे.
*लसीकरण हे सकाळी अथवा संध्याकाळी (कमी तापमान असतांना)करावे.
*लसीकरणासाठी वापरण्यात येणारी सुई ही निर्जंतूक असणे आवश्यक आहे.
*लसीच्या उघडलेल्या बाटलीतील लस साठवून पुन्हा वापरू नये.
*योग्य जागी अथवा मार्गात लसीकरण करणे जरूरी आहे.
*कळपातील अथवा गावातील सर्व जनावरांना एकाच दिवशी लसीकरण करणे आवश्यक आहे.
## लसीकरणापश्चातची दक्षता
*जनावरांना हलके काम द्यावे.त्यायोगे त्यांचे शरीरावर ताण पडणार नाही.
*त्यांना आहार चांगला द्यावा.
*टोकाचे वातावरणापासून (अति थंड अथवा अति गरम) त्यांचे रक्षण करावे.
*लसीकरणाने जनावरांना ताप येणे आदी शारीरिक प्रतिक्रिया घडू शकतात. पण ते स्वाभाविक आहे.
### लसीकरणाच्या गाठी
घटसर्प व फऱ्या रोगाची लस दिल्यावर जनावरांच्या मानेवर गाठी येऊ शकतात.त्या येतात म्हणून लसीकरण टाळू नये.त्या ठिकाणी हलकेच चोळावे व गाठीस कोमट पाण्याने अथवा बर्फाने शेकले तर अशी गाठ जिरून जाते.
### दूध कमी होणे
दुभत्या जनावरांचे दूध कमी होते, पण ते तात्कालिक असते.

## लसीकरण फसण्याची कारणे
*लसीची मात्रा योग्य प्रमाणात न देणे
* लसीची साठवण योग्य रितीने न करणे
*लसीकरणाच्या कालावधीत अनियमितता असणे
*आंतरजीवी व बाह्यजीवींचा प्रादुर्भाव
*लसीकरणाचे वेळी जनावर अशक्त अथवा रोगग्रस्त असणे.

## लसीकरणाचा कालावधी
लसीकरणाचा कालावधी हा साधारणतः खालीलप्रमाणे असतो, तरीही यासाठी पशुवैद्यक डॉक्टरांचा सल्ला आवश्यक आहे.

## बाह्य दुवे
*महाराष्ट्र शासनाच्या पशुसंवर्धन विभागाचे संकेतस्थळ
वर्ग:पशुवैद्यकशास्त्र
वर्ग:लसीकरण
सुमंत मूळगावकर

**सुमंत मूळगावकर** (५ मार्च, १९०६:मुंबई, महाराष्ट्र, भारत - १ जुलै, १९८९) हे भारतीय उद्योजक होते. टाटा मोटर्सची स्थापना व वाढ करण्यात त्यांचा मोठा हात होता. ते टाटा स्टीलचे उप-चेरमन आणि मारुती-सुझुकीचे अकार्यकारी चेरमन होते.

## पुरस्कार 
त्यांना १९९०मध्ये भारत सरकारने पद्मभूषण पुरस्कार दिला.
तसेच त्यांना फाय फाउंडेशन, इचलकरंजी यांच्यातर्फे राष्ट्रभूषण पुरस्कार देण्यात आला.
## संदर्भ
http://www.fiefoundation.org/rashtrabhushan.htm

वर्ग:मराठी उद्योजक
वर्ग:पद्मभूषण पुरस्कारविजेते
वर्ग:इ.स. १९०६ मधील जन्म
वर्ग:इ.स. १९८९ मधील मृत्यू
पुखरायण

**पुखरायण** हे भारताच्या उत्तर प्रदेश राज्यातील गाव आहे. कानपूर देहात जिल्ह्यात असेलेले हे गाव राष्ट्रीय महामार्ग क्रमांक २५ वर आहे. २००१ च्या जनगणनेनुसार येथील लोकसंख्या ६५,५०३ होती.

२० नोव्हेंबर, २०१६ रोजी येथून जवळ इंदूर-राजेन्द्रनगर एक्सप्रेस रुळांवरून घसरल्याने १५० ठार झाले होते.

वर्ग:कानपूर देहात जिल्हा
वर्ग:उत्तर प्रदेशमधील गावे
एरिक ॲक्सेल कार्लफेल्ट

उजवे|इवलेसे
**एरिक ॲक्सेल कार्लफेल्ट** (२० जुलै, १८६४:कार्लबो, डालार्ना, स्वीडन - ८ एप्रिल, १९३१:स्टॉकहोम, स्वीडन) हे स्वीडिश कवी होते. त्यांना १९३१ चे साहित्यातील नोबेल पारितोषिक मृत्युपश्चात दिले गेले.

वर्ग:स्वीडिश कवी
वर्ग:साहित्यातील नोबेल पारितोषिकविजेते
वर्ग:इ.स. १८६४ मधील जन्म
वर्ग:इ.स. १९३१ मधील मृत्यू
वर्ग:पुरुष चरित्रलेख
फाय फाउंडेशन

**फाय फाउंडेशन** या धर्मादाय ट्रस्टची स्थापना १९७० साली, महाराष्ट्रातील इचलकरंजी येथील 'फाय ग्रुप ऑफ इंडस्ट्रीजने' केली.      

## फाउंडेशनची पार्श्वभूमी
फाय (FIE) ग्रुपचे अध्यक्ष श्री. पंडीत काका कुलकर्णी यांनी विविध क्षेत्रातील योगदानाबद्दल भारतीय व्यक्तींचा गौरव करणे, या हेतूने फाय फाउंडेशनची स्थापना केली.  हे पुरस्कार सर्वसाधारणपणे पुढील क्षेत्रातील व्यक्तींना दिले जातात : अभियांत्रिकी, विज्ञान आणि तंत्रज्ञान, शिक्षण ,शेती, संगीत आणि कला, क्रीडा, साहित्य, बाल कलाकार आणि स्थानिक प्रतिभा.  यातील सर्वोच्च पुरस्कार **राष्ट्रभूषण पुरस्कार** या नावाने दिला जातो. हे पुरस्कार दर वर्षी इचलकरंजी येथे एका भव्य समारंभात एखाद्या प्रसिद्ध व्यक्तीच्या हस्ते दिले जातात. या पुरस्कार वितरणासाठी प्रमुख पाहुणे म्हणून भारताचे माजी पंतप्रधान चंद्रशेखर, महाराष्ट्राचे माजी मुख्यमंत्री मनोहर जोशी, अभिनेते दिलीप कुमार, उद्योगपती राहुल बजाज उपस्थित राहिले होते. 

## राष्ट्रभूषण पारितोषिक प्राप्त व्यक्ती
राष्ट्रभूषण पारितोषिक विजेत्यांना रू. ५,००,००० देण्यात येतात.
*सुमंत मुळगावकर
*जयंत नारळीकर
*शंतनुराव किर्लोस्कर
*डॉ.राजा रामण्णा
*रूसी मोदी
*लता मंगेशकर
*रतन टाटा
*जयप्रकाश नारायण
*नानासाहेब गोरे
*तर्कतीर्थ लक्ष्मणशास्त्री जोशी
*डॉ.रा.ना.दांडेकर
*नारायण मूर्ती
*हेमा मालिनी
*रामोजी राव

## इतर पुरस्कार विजेते 
*  कपिल देव (क्रीडा)
*  राजदीप सरदेसाई (पत्रकार )
*  व.पु.काळे (साहित्य)
*  शोभा डे (साहित्य)
*  यश पाल (वैज्ञानिक)
*  निळू फुले (कला)
*  विठ्ठल कामत (उद्योग) 
*  मल्लिका साराभाई (ललित कला)
*  क्षमा वैद्य
*  वीणा पाटील (उद्योग)
*  विद्या बाळ (कला)
*  शिवाजी गोविंदराव सावंत
*  श्रीधर अंभोरे
*  रावसाहेब रंगराव बोराडे (साहित्य)
*  अनंत भालेराव
*  जगदीश खेबुडकर (साहित्य)
*  व्यंकटेश माडगूळकर (साहित्य)
*  गंगुताई पटवर्धन(शिक्षण)
*  संजीव अभ्यंकर(संगीत)

## संदर्भ
http://www.fiefoundation.org/rashtrabhushan.htm

वर्ग:इचलकरंजी
वर्ग:महाराष्ट्रातील सामाजिक संस्था
प्रबाथ निस्संका

**जयवर्दने रत्नायके अराच्चिगे प्रबाथ निस्संका** कडून आंतरराष्ट्रीय क्रिकेट खेळलेला खेळाडू आहे.

## बाह्य दुवे
वर्ग:श्रीलंकेचे क्रिकेट खेळाडू
वर्ग:पुरुष चरित्रलेख
सान होजे दे लास लाहास

**सान होजे दे लास लाहास** तथा **तापास्ते** क्युबामधील शहर आहे. मायाबेक प्रांताचे प्रशासकीय केन्द्र असलेल्या या शहराची लोकसंख्या २००४ च्या अंदाजानुसार ६९,३७५ होती.  या शहराची स्थापना १७७८मध्ये झाली. अल्मेंदारेस नदी येथून जवळ उगम पावते.

वर्ग:क्युबामधील शहरे
वर्ग:इ.स. १७७८ मधील निर्मिती
सप्तधान्यांकुर अर्क

**सप्तधान्यांकुर अर्क** म्हणजे सात धान्यांच्या अंकुरांचा अर्क. हा अर्क सेंद्रिय शेतीमध्ये पिकांसाठी टॉनिक म्हणून वापरला जाते. 
## सप्तधान्यांकुर अर्क तयार करण्याची कृती 
सप्तधान्यांकुर अर्क तयार करताना त्यात तीळ, मूग, उडीद, चवळी, मटकी, देशी हरभरा, गहू ही सात धान्ये प्रत्येकी १०० ग्रॅम भिजवून त्यांना मोड आणले जातात. मोड आल्यावर ती एकत्र वाटली जातात. मोडांचे वाटण + २०० लिटर पाणी + १० लिटर देशी गाईचे गोमूत्र + कडधान्य भिजवलेले पाणी काडीने ढवळून गोणपाटाने झाकून ठेवले जातात. हे मिश्रण ४ तास तसेच ठेवले जाते आणि नंतर ढवळून गाळले जाते. त्यानंतर पिकावर फवारले जाते.

हे द्रावण पिकांसाठी तसेच फळबागांसाठी पोषक तत्त्वांनी युक्त टॉनिक आहे.

वर्ग:सेंद्रिय शेती
वर्ग:शेती
चामिल गमागे

**माटेर्बा कनथा गमागे चामिल प्रेमनाथ लक्षिता** तथा चामिल गमागे कडून आंतरराष्ट्रीय क्रिकेट खेळलेला खेळाडू आहे.

## बाह्य दुवे
वर्ग:श्रीलंकेचे क्रिकेट खेळाडू
वर्ग:पुरुष चरित्रलेख
सिदाथ वेट्टीमुनी

**सिदाथ वेट्टीमुनी** कडून आंतरराष्ट्रीय क्रिकेट खेळलेला खेळाडू आहे. हा उजव्या हाताने फलंदाजी आणि मध्यमगती गोलंदाजी करायचा

याचे भाऊ मित्रा वेट्टीमुनी आणि सुनील वेट्टीमुनी हे सुद्धा श्रीलंकेकडून आंतरराष्ट्रीय क्रिकेट खेळले.

## बाह्य दुवे
वर्ग:श्रीलंकेचे क्रिकेट खेळाडू
वर्ग:पुरुष चरित्रलेख
शिवाजी माने

**शिवाजी माने** हे राष्ट्रवादी काँग्रेस पक्षातील राजकारणी आहेत. हे हिंगोली मतदारसंघातून ११व्या व १३व्या लोकसभेवर निवडून गेले होते.

वर्ग:राष्ट्रवादी काँग्रेस पक्षातील राजकारणी
वर्ग:११ वी लोकसभा सदस्य
वर्ग:१३ वी लोकसभा सदस्य
वर्ग:पुरुष चरित्रलेख
न्यास स्वर

ज्या स्वरावर गाणं किंवा राग समाप्त होतो त्याला 'न्यास स्वर' असे म्हणतात. उदाहरणार्थ यमन रागात गंधार हा न्यास स्वर मानला जातो. एकंदरीत २१ प्रकारचे न्यास स्वर असतात.

वर्ग:गायन
वर्ग:संगीत
देवी (रोग)

**देवी रोग** हा एक रोग आहे. हा रोग वा रिओला नावाच्या विषणूंमुळे होतो. या रोगामुळे मज्जासंस्थेंला प्रादुर्भाव होतो. या रोगाची लक्षणे - ताप आणि संसर्गा नंतर तीन ते चार दिवसात अंगावर पुरळ येतात. त्या पुयांमध्ये पाण्यासारखा द्रव तयार होतो, त्यात पू होतो. रुग्णास वेदना होतात. गंभीर परिस्थितीत रुग्ण आंधळा होतो. रुग्ण बरा झाल्यानंतर त्याच्या त्वचेवर खड्डे व चट्टे पडतात. ब्रिटिश डॉ. एडवर्ड जेन्नर यांनी देवी रोगावर लस शोधून काढली. एडवर्ड जेन्नर हे लस देऊन रोगा पासून मानवास वाचण्याच्या उपचार पद्धतीचे जनक आहेत.

## देवी रोगाचा इतिहास
भारतात देवी रोग देवाचा कोप झाल्यावर होतो अशी मान्यता होती. देवी रोगाचे खूप खूप भय होते. देवी रोगावर लस, औषधे उपलब्ध नव्हते. १८ व्या शतकात युरोपात दरवर्षी चार लाख लोक मरण पावत आणि २५% लोक जे रोगातून वाचत ते आंधळे होत.

## देवी या रोगाची पुरातन मान्यता
देवी रोग हा देवीच्या कोपा मुळे होतो अशी मान्यता होती त्यामुळे या रोगास देवी रोग हे नाव पडले. १९५० सालापर्यंत देवी या रोगाने जगभर ६० टक्के लोक मृत्युमुखी पडत होते. मरीआई आणि शितलादेवी यांच्या कोपाने हा रोग होतो असा त्या वेळच्या लोकांचा समज होता. देवी हा रोग अत्यंत भयंकर आणि वेदनादायी आहे. हा रोग देवीबाधित रुग्णाच्या संपर्काने अथवा त्याच्या वस्तू वापरल्याने होतो. हा विषाणूजन्य रोग आहे.
इवलेसे|शितलादेवी

## लक्षणे
रुग्णाला ताप येणे, थंडी वाजणे, स्नायू दुखी ही लक्षणे दिसून येतात. त्यानंतर त्वचेवर पुरळे येतात, पुरळ शरीरभर पसरतात. पुरळ यांमध्ये पाण्यासारखा द्रव होतो. १० ते १५ दिवसांनी पू भरतो, अंधत्व येते. नाकातून व तोंडातून रक्तस्त्राव होतो. या अवस्थेत ७ ते ८ दिवसात मरण पावतो.

## संशोधन कार्य 
ब्रिटिश शास्त्रज्ञ एडवर्ड जेन्नर याने या रोगापासून संपूर्ण जगाला मुक्त केले. त्याने १७९८ साली देवी या रोगावारची लस शोधून काढली.१९७७ मध्ये हा रोग भारतातून व १९८०मध्ये हा रोग जगातून नष्ट झाला.

## संदर्भ 
वर्ग:रोग
बोल महामानवाचे

**बोल महामानवाचे: डॉ. बाबासाहेब आंबेडकर यांची ५०० मर्मभेदी भाषणे** हे अर्थशास्त्रज्ञ नरेंद्र जाधव यांनी अनुवाद व संपादन केलेला ग्रंथ आहे. या ग्रंथाचे एकूण तीन खंड आहेत – १) आत्मनिवेदन आणि मार्गदर्शन, २) सामाजिक, आर्थिक, धार्मिक आणि कायदा-संविधान विषयक भाषणे ३) राजकीय. हा ग्रंथ मुंबईच्या ग्रंथाली प्रकाशनाने पहिल्यांदा धम्मचक्र प्रवर्तन दिनी २४ ऑक्टोबर २०१२ रोजी प्रकाशित करण्यात आला. 

डॉ. आंबेडकरांच्या मराठी, इंग्रजी, हिंदी आणि गुजराती भाषणांची समग्रसूची कालक्रमानुसार पहिल्यांदाच या ग्रंथत्रिवेणीत सादर करण्यात आली आहे. बाबासाहेबांच्या एकूणएक उपलब्ध ५३७ भाषणांपैकी त्रांतिक व खूप त्रोटक स्वरूपाची ३७ भाषणे वगळून उरलेली ५०० भाषणे या ग्रंथत्रिवेणीत समाविष्ट करण्यात आली आहेत. या ५०० भाषणांपैकी मूळ २३६ भाषणे फक्त मराठीत, १०२ भाषणे केवळ इंग्रजीत, तर ११२ भाषणे मराठी व इंग्रजी अशा दोन्ही भाषांमध्ये उपलब्ध आहेत. त्यापैकी केवळ इंग्रजीत उपलब्ध असलेल्या १०२ भाषणांचा मराठी अनुवाद करून, ही सारी ५०० भाषणे मराठी भाषेत या तीन खंडांमध्ये संपादित करण्यात आली आहे.

## पहिला खंड
**आत्मनिवेदन आणि मार्गदर्शन** या खंडात डॉ. बाबासाहेब आंबेडकरांनी स्वतःविषयी केलेले आणि अनुयांसाठी केलेले प्रबोधनात्मक विवेचन आहे. युवाशक्तीला विधायक कार्यासाठी केलेले मार्गदर्शन व महिलांसाठी वेळोवेळी व्यक्त केलेले उद्बोधक विचार आहेत. तसेच, आंबेडकरी चळवळीसाठी आवश्यक संस्थात्मक वास्तू असावी म्हणजे इमारत उभारणीच्या निधीसंकलनासाठी केलेली भाषेत या खंडात आहेत.

## दुसरा खंड
**सामाजिक, आर्थिक, धार्मिक आणि कायदा-संविधान विषयक भाषणे**

## तिसरा खंड
**राजकीय** या खंडात दलितांना हक्क मिळवून देण्यासाठीची घणाघाती आहेत. म. गांधी, पं. नेहरू, बॅ. जीना यांच्या विचारांवर केलेले राजकीय भाष्य आहेत.

## हे सुद्धा पहा
* आमचा बाप आन् आम्ही
* डॉ. बाबासाहेब आंबेडकर विषयी पुस्तके
* डॉ. बाबासाहेब आंबेडकरांचे साहित्य

## संदर्भ
वर्ग:डॉ. बाबासाहेब आंबेडकरांचे साहित्य 
वर्ग:ग्रंथ
वर्ग:आंबेडकरवादी साहित्य
पामडेल (कॅलिफोर्निया)

**पामडेल** अमेरिकेच्या कॅलिफोर्निया राज्यातील शहर आहे. लॉस एंजेलस काउंटीच्या उत्तर भागात असलेले हे शहर लॉस एंजेलस महानगराचा भाग समजले जाते. २०१० च्या जनगणनेनुसार येथील लोकसंख्या १,५२,७५० होती.

येथे विमान आणि अंतराळयानांशी संबंधित अनेक उद्योग आहेत. येथील कारखान्यांमध्ये बी-१ लान्सर, बी-२ स्पिरिट, एफ-११७, एफ-३५, एसआर-७१ यांसारख्या लढाऊ विमानांची तसेच एल-१०११ सह अनेक प्रवासी विमानांचे उत्पादन होते अथवा झाले आहे.

वर्ग:कॅलिफोर्नियामधील शहरे
वर्ग:लॉस एंजेलस काउंटी (कॅलिफोर्निया)
नेपाळी संसद

**नेपाळी संसद** ही नेपाळचीया विधिमंडळ संसद आहे. नेपाळची संसद पूर्वी २००२ मध्ये राजा ज्ञानेंद्र यांनी माओवादी बंडखोरांना हाताळण्यात असमर्थ असल्याचे ठरवून विसर्जित केली होती. 

तेव्हा देशाच्या पाच मुख्य राजकीय पक्षांनी राजाविरोधात निषेध नोंदवला होता. त्यांनी असा युक्तिवाद केला की त्यांनी नवीन निवडणुका म्हणून कॉल करणे आवश्यक आहे किंवा निवडून आलेले विधानमंडळ पुनर्गणून ठेवले पाहिजे. २००४ मध्ये, राजा यांनी घोषणा केली की बारा महिन्यांतच निवडणुका होतील; एप्रिल २००६ मध्ये, प्रमुख समर्थक लोकशाही रोख्यांच्या प्रतिसादात, अशी घोषणा करण्यात आली की संसदेची पुनर्स्थापना केली जाईल. शेर बहादूर देउबा हे नेपाळचे तत्कालीन पंतप्रधान आहे.

## इतिहास 
एप्रिल २००६ च्या लोक चळवळ यशस्वी झाल्यानंतर, १५ जानेवारी २००७ रोजी मंजूर झालेल्या संसदेचे पुनर्रचना अंतरिम संविधानाने करण्यात आले. संविधान सभा निवडणुकीची तारीख ७ जून २००७ रोजी झाली पण निवडणूक पूर्ण होऊ शकली नाही आणि नोव्हेंबर २२, २००७ची तारीखही अयशस्वी ठरली. १० एप्रिल २००८ रोजी प्रथम संविधान सभाची तारीख ठरली गेली आणि नवीन संविधान बनविण्याची अटी दोन वर्षात तयार करण्यात आली. २८ मे २०१२ रोजी, नेपाळची पहिली संविधान सभा विसर्जित करण्यात आली जेव्हा विधानसभा निर्धारित वेळेत घटनेत आणि चार वर्षांत वाढविण्यास अयशस्वी ठरली.

दुसरा संविधान विधानसभा निवडणूक १९ नोव्हेंबर, २०१३ रोजी झाली आणि २० सप्टेंबर २०१५ रोजी एक नवीन संविधान तयार करण्यात यशस्वी ठरला. नवीन संविधान जाहीर झाल्यानंतर २००७ मध्ये अंतरिम संविधान तयार झाला, तो निष्क्रीय झाला.

## नवीन संसद 
शेवटच्या एकाधिकार व्यवस्थापन संसदेचे पद १४ ऑक्टोबर २०१७ रोजी संपले. २०१५ च्या नवीन नेपाळ संविधानानुसार, आता नेपाळमध्ये द्विमासिक संसदेत असतील. **हाऊस ऑफ रिप्रेझेंटेटिव्हज** आणि **नॅशनल असेंबली** हा नवा प्रशासक संसदेच्या दोन संसद भवन असतील.

## आकार आणि संज्ञा 
नेपाळच्या संविधानाच्या निकषानुसार नेपाळमध्ये दुहेरी संभागित संसद असेल.

**हाऊस ऑफ रिप्रेझेंटेटिव्हज** (प्रतिनिधि सभा) २७५ सदस्य पाच वर्षासाठी निवडतील, १६५ सिंगल-सीट मतदारसंघांतून आणि एक आनुपातिक पक्षाच्या सूचीमधून ११० सदस्य असतील.

**नॅशनल असेंब्ली** (राष्ट्रीय सभा)च्या ५९ सदस्यांची निवड सहा वर्षासाठी राहील.

५९ सदस्यांपैकी तीन सदस्य राष्ट्रपतींचे नामांकन आहेत.उर्वरित ५६ सदस्य ७ प्रांतंमधून समान (प्रत्येकी आठ) निवडून येतात. यातउर्वरित ३ महिला १ दलित व १ वेगवेगळ्या अभिषिक्त गटांतील असेल.

## रूपांतरणानुसार निर्मिती 
20 सप्टेंबर, 2015 रोजी संविधानाची घोषणा झाल्यानंतर दुसरी नेपाळी संविधानसभा नेपाळच्या विधानसभेत रूपांतर झाले. प्रथम संविधान असेंब्लीने नवे संविधान तयार करण्याचा अयशस्वी केल्यामुळे दुसऱ्या नेपाळी संविधान सभाची स्थापना झाली. दुसरा नेपाळी संविधानसभा ने २० सप्टेंबर, २०१५ रोजी संविधानाने यशस्वीरित्या घोषणा करून आपले कार्य पूर्ण केले आहे.

## राष्ट्रीय संसदेतील महिला प्रतिनिधी 
नेपाळमध्ये सध्या संसदेचे स्पीकर म्हणून एक महिला आहे.16 ऑक्टोबर २०१५ रोजी संसदेने सर्वसमावेशकपणे यूसीपीएन-माओवादी कायदेपंडित, ओन्सरारी मोटारी मगर यांची स्पीकर म्हणून निवड केली. नेपाळच्या संसदेतील महिलांचे प्रतिनिधित्व संविधान सभात वाढले आहे, ज्यात नेपाळच्या भावी घटनेचा मसुदा तयार करण्यासाठी प्रचंड भूमिका असेल.

## संदर्भ
क्लॉडिया ऑक्टाव्हिया

**क्लॉडिया ऑक्टाव्हिया** (इ.स. ३९/४०:रोम, इटली - ८ जून, ६२:पांडाटेरिया, इटली) ही रोमन साम्राज्ञी होती. ही रोमन सम्राट नीरोची पत्नी आणि सम्राट क्लॉडियसची मुलगी होती तसेच सम्राट कॅलिगुलाची चुलतबहीण तर तायबेरियसची चुलतनात होती.

तिला मूल न झाल्याने नीरोने तिच्यापासून घटस्फोट घेतला आणि व्यभिचाराचा आरोफ ठेवून तिला हद्दपार केले. रोमच्या जनतेमध्ये लोकप्रिय असलेल्या क्लॉडियाला परत आणण्यासाठी तेथे निदर्शने झाली. नीरोने तिच्याशी पुन्हा लग्न करण्याचे कबूल केले परंतु तसे न करता तिच्या हत्येचा आदेश दिला. काही दिवसांनी हा आदेश पार पाडण्यात आला.

वर्ग:रोमन साम्राज्ञी
वर्ग:इ.स. ६२ मधील मृत्यू
वर्ग:स्त्री चरित्रलेख
सिमसिटी

**सिमसिटी** हा एक शहर बांधणीचा संगणकावर अथवा मोबाईलवर खेळायचा व्हिडियो गेम आहे. विल राईट ह्या संगणकतज्ज्ञाने हा खेळ बनवला आहे. सिमसिटी हा खेळ सर्वात प्राथमिक अवस्थेत सर्वप्रथम १९८९ मध्ये आला होता.

वर्ग:संगणकीय खेळ
टोबी मॅग्वायर

**टोबियास व्हिन्सेंट** *टोबी* **मॅग्वायर** (२७ जून, १९७५:सांता मोनिका, कॅलिफोर्निया, अमेरिका - ) हा अमेरिकेचा चित्रपट अभिनेता आणि निर्माता आहे. याने १४व्या वर्षी चित्रपटांतून अभिनय करण्यास सुरुवात केली होती. मॅग्वायरने २००२, २००४ आणि २००७ मध्ये प्रदर्शित झालेल्या स्पायडरमॅन चित्रपटशृंखलेमध्ये नायकाचे काम केले होते. याशिवाय त्याने प्लेझंटव्हिल, वंडर बॉइझ, सीबिस्किट आणि द ग्रेट गॅट्सबी सह अनेक चित्रपटांतून अभिनय केला आहे.

वर्ग:इंग्लिश चित्रपट अभिनेते
वर्ग:इ.स. १९७५ मधील जन्म
वर्ग:पुरुष चरित्रलेख
कर्स्टन डन्स्ट

**कर्स्टन कॅरोलाइन डन्स्ट** (३० एप्रिल, १९८२:पॉइंट प्लेझंट, न्यू जर्सी, अमेरिका - ) ही अमेरिकन चित्रपट अभिनेत्री आहे. हिने वयाच्या सातव्या वर्षी चित्रपटांतून अभिनय करण्यास सुरुवात केली होती. ही बारा वर्षांची असताना तिला इंटरव्ह्यू विथ द व्हॅम्पायर चित्रपटातील क्लॉडियाच्या भूमिकेसाठी गोल्डन ग्लोब पुरस्काराचे नामांकन मिळाले होते. तिने लिटल विमेन, वॅग द डॉग, स्मॉल सोल्जर्स आणि ब्रिंग इट ऑन तसेच स्पायडरमॅन चित्रपटशृंखलेमध्ये अभिनय केला आहे.

वर्ग:इंग्लिश चित्रपट अभिनेत्री
वर्ग:इ.स. १९८२ मधील जन्म
वर्ग:स्त्री चरित्रलेख
वर्ग:अमेरिकन अभिनेत्री
वर्ग:लाल दुवे असणारे लेख
पेत्रोपावल

**पेत्रोपावल** (कझाक: Петропавл) हे कझाकस्तानच्या उत्तर कझाकस्तान प्रांताच्या राजधानीचे शहर आहे. २००९ च्या जनगणनेनुसार येथील लोकसंख्या २,०१,४४६ होती.

हे शहर इशिम नदीकाठी वसलेले असून ट्रान्स सायबेरियन रेल्वेवरील एक स्थानक आहे. हे शहर ओम्स्क पासून २६१ किमी पश्चिमेस आहे. पेत्रोपावल विमानतळ शहरापासून ११ किमी दक्षिणेस आहे. १९१७ च्या क्रांतीपर्यंत पेत्रोपावल रेशीम आणि जाजमांच्या व्यापाराचे मोठे केन्द्र होते.

या शहराची स्थापना १७५२मध्ये रशियाच्या लष्करी ठाण्याच्या स्वरूपात झाली होती. या शहराचे नाव सेंट पीटर आणि सेंट पॉल या ख्रिश्चन संतांच्या रशियन नावांवरून ठेवण्यात आले आहे.

वर्ग:कझाकस्तानमधील शहरे
वर्ग:इ.स. १७५२ मधील निर्मिती
इशिम नदी

**इशिम नदी** (रशियन:Иши́м; कझाक: Есіл) ही रशिया आणि कझाकस्तानमधून वाहणारी नदी आहे. कझाकस्तानची राजधानी अस्ताना पासून जवळ उगम पावून ही नदी वायव्येस वाहते व नंतर ईशान्येकडे वाहत इर्तिश नदीला मिळते. या नदीची एकूण लांबी २,४५० किमी आहे.

या नदीतील पाण्याची पातळी कायम राखण्यासाठी इर्तिश नदीतून पाणी आणले जाते. हे पाणी इर्तिश-कारागंदा कालव्यातून आणि कूपनलिकेतून वाहिले जाते.

वर्ग:कझाकस्तानमधील नद्या
वर्ग:रशियामधील नद्या
पॉइंट प्लेझंट (न्यू जर्सी)

**पॉइंट प्लेझंट** अमेरिकेच्या न्यू जर्सी राज्यातील शहर आहे. २०१० च्या जनगणनेनुसार येथील लोकसंख्या १८,३९२ होती. ओशन काउंटीतील हे शहर ओशन सिटीचे उपनगर आहे. या शहराच्या पुळणीवर न्यू जर्सी आणि न्यू यॉर्क शहरातून पर्यटक येतात.

इ.स. १५००च्या सुमारास लेनापे जमातीतील लोक या ठिकाणास उंच लाकडांचा प्रदेश म्हणत असल्याचा उल्लेख आहे. १६६५ च्या सुमारास येथे  युरोपीय लोकांनी पहिल्यांदा वस्ती केली.

वर्ग:न्यू जर्सीमधील शहरे
वर्ग:ओशन काउंटी (न्यू जर्सी)
कोगानी (तोक्यो)

**कोगानी** हे तोक्यो शहराच्या पश्चिम भागातील एक उपनगर आहे, ते जपानमधील ते केंटो प्रदेशात आहे. १ फेब्रुवारी २०१६ पर्यंत शहराची लोकसंख्या १,२१,५१६ होती आणि लोकसंख्येची घनता दर चौरस किलोमीटरला १०,७५० व्यक्ती इतकी होती. या शहराचे एकूण क्षेत्रफळ ११ चौरस किलोमीटर (४.३६ चौरस मी ????) आहे.

## भूगोल 
भौगोलिकदृष्ट्या हे उपनगर तोक्योच्या मध्यभागी असून, तोक्यो मेट्रोपॉलिटन सरकारचे मुख्यालय असलेल्या शिंजुकूच्या पश्चिमेस सुमारे २० किलोमीटर अंतरावर आहे. हे शहरच्या उत्तर आणि दक्षिण अशा दोन बाजूंस दोन मोठी उद्याने आहेत. उत्तर बाजूच्या उद्यानास कोगोनी पार्क म्हणतात. ह्या उद्यानात रिओगोकुमधील इंडो-तोक्यो संग्रहालयाची एक शाखा असलेले 'इंडो-तोक्यो ओपन एर आर्किटेक्चरल म्युझियमचा आहे. दक्षिण बाजूच्या उद्यानास नोगावा पार्क म्हणतात. या उद्यानात टामा स्मशानभूमी आहे.

## आसपासच्या नगरपालिका 
# चोफू
# मिताक
# मुसाशिनो
# फूचु
# कोकुबुनजी
# कोडायरा
# निशिटोकोयो

## इतिहास 
सध्याचे कोगानी हे प्राचीन मुसाशी प्रांतचा एक भाग होते. २२ जुलै, १८७८ रोजी मीजी पुनर्संचयित केलेल्या कॅडम्यर्थ्रल सुधारणा नंतर, हे क्षेत्र कनागावा प्रीफेक्चरीत कितातामा जिल्ह्याचे भाग बनले. १ एप्रिल १८८९ रोजी नगरपालिकेच्या कायदा अंमलात आल्यावर कोगानी गावात म्युनिसिपालिटी आली. १ एप्रिल १८९३ रोजी किटकॅमा जिल्हा तोक्यो महानगर प्रशासकीय नियंत्रणाकडे हस्तांतरित करण्यात आले. १९३८मध्ये कोगानीला नगराचा दर्जा मिळाला आणि १९५८मध्ये शहराचा.

## अर्थव्यवस्था 
केंद्रीय तोक्योसाठी कोगानी हे मुख्यत्वे शयनकौअरचा समुदाय आहे. गैनॅक्स आणि स्टुडिओ घिबली या कंपन्यांची मुख्यालये कोगानीमध्ये आहेत.

## शिक्षण 
या शहरात तोक्यो गाकुजी विद्यापीठ नावाचे राष्ट्रीय विद्यापीठ आहे. या विद्यापीठात शालेय आणि अल्पकालीन अभ्यासक्रम शिकवले जातात. शिवाय चांगले व्यावसायिक शिक्षक तयार व्हावेत म्हणून विद्यापीठाने बरेच कार्यक्रम विकसित केले आहेत. विद्यापीठात शिक्षणविषयक क्षेत्रांतील अनेक राष्ट्रीय संशोधन केंद्रेदेखील आहेत. शैक्षणिक धोरणाचा विकास, आणि शिक्षणाशी निगडित नवीन उपक्रम ह्या क्षेत्रांत या विद्यापीठाला एक विशेष प्रतिष्ठा आहे.

## विद्यापीठे 
* होसी विद्यापीठ - कोगानी कॅम्पस
* तोक्यो युनिव्हर्सिटी ऑफ ॲग्रीकल्चर अँड टेक्नॉलॉजी - कोगानी कॅम्पस
* तोक्यो गाकुजी विद्यापीठ
* इंटरनॅशनल ख्रिश्चन युनिव्हर्सिटी (ही अधिकृतपणे मिताकामध्ये असली तरी अंशतः कोगानीत आहे).

## उच्च शाळा 
तोक्यो मेट्रोपॉलिटन सरकार शिक्षण मंडळ कोगानी नॉर्थ हायस्कूल व कोगानी टेक्निकल हायस्कूल हे दोन सार्वजनिक उच्च शाळा चालवते.

कोगानीमध्ये चिओ युनिव्हर्सिटी हायस्कूल, आंतरराष्ट्रीय ख्रिश्चन विद्यापीठ हायस्कूल, आणि तोक्यो डेन्की विद्यापीठ हायस्कूल अशा तीन खासगी उच्च शाळादेखील आहेत.

## कनिष्ठ उच्च आणि प्राथमिक शाळा 
कोगानी म्युनिसिपल बोर्ड ऑफ एज्युकेशन सरकारी प्राथमिक शाळा चालवत नाही, परंतु एक खाजगी कनिष्ठ उच्च शाळा, एक खाजगी प्राथमिक शाळा व सहा सरकारी कनिष्ठ हायस्कूल्स चालवते.

## वाहतूक 
कोगानी शहर हे कुठल्याही राष्ट्रीय महामार्गावर किंवा गतिमार्गावर नाही.

## संदर्भ 
वर्ग:जपान
वर्ग:तोक्यो
सुदान राष्ट्रीय फुटबॉल संघ

**सुदान फुटबॉल संघ** (अरबी: منتخب السودان الوطني لكرة القدم‎; फिफा संकेत: SUD) हा उत्तर आफ्रिकेमधील सुदान देशाचा राष्ट्रीय पुरुष फुटबॉल संघ आहे. आफ्रिकेमधील सी.ए.एफ.चा सदस्य असलेला सुदान सध्या फिफाच्या जागतिक क्रमवारीमध्ये १४१व्या स्थानावर आहे. आजवर इजिप्त १९३४ व १९९० फिफा विश्वचषक तसेच १९९९ व २००९ फिफा कॉन्फेडरेशन्स चषक स्पर्धांमध्ये खेळला आहे. सुदानने आजवर आफ्रिकन देशांचा चषक १९७०मध्ये एकदा जिंकला आहे.

## बाह्य दुवे
*अधिकृत संकेतस्थळ 

वर्ग:सुदानमधील खेळ
वर्ग:आफ्रिकेमधील राष्ट्रीय फुटबॉल संघ
गदिमा पुरस्कार

**गदिमा पुरस्कार** कवी ग.दि.माडगूळकर यांच्या स्मरणार्थ गदिमा प्रतिष्ठानच्या वतीने देण्यात येतो.
गदिमा पुरस्काराबरोबरच काही अन्य पुरस्कारही देण्यात येतात. एखाद्या क्षेत्रातील उदयोन्मुख नवोदिताला **चैत्रबन** पुरस्कार देण्यात येतो. तर १९९५ पासून ग.दि.माडगूळकरांच्या पत्नी कै.विद्याताई माडगूळकर यांच्या नावाने **गृहिणी-सखी-सचिव** पुरस्कार देण्यात येतो. एस.एस.सी. बोर्डात मराठी विषयात प्रथम आलेल्यास **गदिमा पारितोषिक** देण्यात येते. याशिवाय **विद्या प्रज्ञा** पुरस्कार देण्यात येतो.

## गदिमा पुरस्कार प्राप्त व्यक्ती
### गदिमा पुरस्कार
* २०१७ - प्रभाकर जोग,
* २०१८ - सई परांजपे,
* २०१९ - उषा मंगेशकर,
* २०२० - जगदीश कदम
2021 - नाना पाटेकर
* 2022 - मोहन आगाशे
* 2023 saniya

### चैत्रबन पुरस्कार
* धनश्री लेले २०१७ 
### गृहिणी-सखी-सचिव पुरस्कार 
* पुष्पा भट २०१७ 
2021 - निवेदिता जोशी सराफ

### गदिमा पारितोषिक
* आरोही खोडकुंभे २०१७ 
### विद्या प्रज्ञा पुरस्कार
* सावनी रवींद्र २०१७ 

## बाह्य दुवे
गदिमा प्रतिष्ठानचे अधिकृत संकेतस्थळ 

वर्ग:महाराष्ट्रातील पुरस्कार व पारितोषिके
पुरस्कार
एडमंड (ओक्लाहोमा)

**एडमंड** हे अमेरिकेच्या ओक्लाहोमा राज्यातील शहर आहे. हे ओक्लाहोमा सिटी शहराचे उपनगर आहे. २०१० च्या जनगणनेनुसार एडमंडची लोकसंख्या ८१,४०५ होती.

१८८७मध्ये सांता फे रेल लाइनने याठिकाणी रेल्वे इंजिनांना पाणी व कोळसा भरण्याचे स्थानक उभारले होते. हे ठिकाण लांबपर्यंतच्या प्रदेशातील सर्वाधिक उंचीवर असल्यामुळे हे ठिकाण निवडले होते. याला सांता फे रेल लाइनच्या सामानवाहतूक एजंट एडमंड बर्डिकचे नाव दिले गेले. पुढे १८८९मध्ये शहराची स्थापना होताना हेच नाव वापरले गेले.

वर्ग:ओक्लाहोमामधील शहरे
वर्ग:ओक्लाहोमा सिटी
जॉर्डनची नूर

**नूर अल-हुसेन** (अरबी:الملكة نور; २३ ऑगस्ट, १९५१:वॉशिंग्टन, डी.सी., अमेरिका - ) ही जॉर्डनचा राजा हुसेनची राणी आहे.

हुसेनची चौथी पत्नी असलेली नूर सिरियन आणि स्वीडिश वंशाची आहे. हिला हुसेनपासून दोन मुले आणि दोन मुली अशी चार अपत्ये आहेत.

हिचे मूळ नाव *लिसा नजीब हलाबी* आहे.

वर्ग:जॉर्डन
वर्ग:इ.स. १९५१ मधील जन्म
वर्ग:स्त्री चरित्रलेख
नीव्ह कॅम्पबेल

**नीव्ह एड्रियेन कॅम्पबेल** (३ ऑक्टोबर, १९७३:गुलेफ, ऑन्टॅरियो, कॅनडा - ) ही केनेडियन चित्रपट आणि दूरचित्रवाणी अभिनेत्री आहे. हिने स्क्रीम चित्रपटशृंखलेमध्ये सिडनी प्रेस्कॉटची भूमिका केली आहे.

कॅम्पबेलने द क्राफ्ट, वाइल्ड थिंग्ज सारख्या चित्रपटांत तर हाउस ऑफ कार्ड्स या दूरचित्रवाणी मालिकेतही अभिनय केला आहे.

वर्ग:इंग्लिश चित्रपट अभिनेत्री
वर्ग:इ.स. १९७३ मधील जन्म
वर्ग:स्त्री चरित्रलेख
२०१८ निदाहास चषक

**२०१८ निदाहास चषक** ही एक क्रिकेट स्पर्धा मार्च २०१८ मध्ये श्रीलंकेत होणार आहे. टी२० असणाऱ्या ह्या त्रिकोणी मालिकेत भारत, श्रीलंका आणि बांग्लादेश हे देश सहभागी होतील. श्रीलंकेला स्वातंत्र्य मिळून ७० वर्ष झाले, त्याचे औचित्य साधत श्रीलंका क्रिकेट बार्डाने ही स्पर्धा भरविली आहे. स्पर्धेतले सर्व सामने रणसिंगे प्रेमदासा मैदान, कोलंबोत होतील.

भारताचे नेतृत्व रोहित शर्माकडे सोपविण्यात आले.

मालिकेतील पहिला सामना श्रीलंकेत १० दिवसांची आणीबाणी जाहीर केल्यामुळे पोलिसांच्या कडक बंदोबस्तात खेळवण्यात आला.

## संघ 
अँजेलो मॅथ्यूज दुखापतग्रस्त झाल्यामुळे दिनेश चंदिमलकडे श्रीलंकेच्या कर्णधारपदाची धुरा सोपविण्यात आली. मालिका सुरू होण्याआधी शाकिब अल हसन दुखापतीमुळे बाहेर पडला. त्याच्याजागी लिटन दासला संघात घेतले तर महमुद्दुलाकडे बांग्लादेशच्या कर्णधारपदाची सुत्रे देण्यात आली.

## गुणफलक 
## साखळी सामने 
### १ली टी२० 
----

### २री टी२०
----

### ३री टी२०
----

### ४थी टी२०
----

### ५वी टी२०
----

### ६वी टी२०
----

## अंतिम सामना 
----

## हे सुद्धा पहा 
* बांगलादेश त्रिकोणी मालिका, २०१७–१८
* ट्रान्स-टास्मॅन तिरंगी मालिका, २०१७–१८
* १९९८ निदाहास चषक

## संदर्भ आणि नोंदी 
वर्ग:आंतरराष्ट्रीय क्रिकेट स्पर्धा
वर्ग:इ.स. २०१८ मधील क्रिकेट
वर्ग:श्रीलंकेमधील क्रिकेट
अलामीडा (कॅलिफोर्निया)

**अलामीडा** अमेरिकेच्या कॅलिफोर्निया राज्यातील शहर आहे. अलामीडा काउंटीत असलेले हे शहर काउंटीचे प्रशाकीय केन्द्र नाही. या शहराची लोकसंख्या २०१७ च्या अंदाजानुसार ७९,९२८ होती. हे शहर बे एरियाचा भाग समजले जाते.

वर्ग:कॅलिफोर्नियामधील शहरे
वर्ग:बे एरियामधील शहरे
वर्ग:अलामीडा काउंटी (कॅलिफोर्निया)
संत बंका

**संत बंका** हे १४ व्या शतकातील भारताच्या महाराष्ट्रामधील एक संत व कवी होते. **वंका** म्हणूनही ते ओळखले जातात. ते निर्मळेचे पती आणि संत चोखामेळा यांचे मेहूणा होते. बंका यांचा जन्म मेहेनपुरी मध्ये एका जन्मलेल्या, बंकांचा अस्पृश्य असलेल्या महार जातीचा कुटुंबात झाला होता. त्यांच्या बहुतांश अभंगांत त्यांनी विठ्ठलाची प्रशंसा केली. वारंवार, त्यांनी त्यांच्या निम्न जातीच्या जन्माचे वर्णन केले.

अस्पृश्यांच्या महारूपासून भक्ती कवी संत म्हणून, बंकाने अस्पृश्यतेबद्दल आवाज उठवला जो सध्याच्या दलित साहित्याशी अतिशय संबंधित आहे.

## संदर्भ
## बाह्य दुवे
वर्ग:मराठी संत
वर्ग:हिंदू संत
वर्ग:दलित संत
वर्ग:वारकरी संत
वर्ग:मराठी कवी
वर्ग:इ.स.च्या १४ व्या शतकातील जन्म 
वर्ग:इ.स.च्या १४ व्या शतकातील मृत्यू
जेम्स पीबॉडी

**जेम्स हॅमिल्टन पीबॉडी** (२१ ऑगस्ट, १८५२:टॉपशॅम, व्हरमॉंट, अमेरिका - २३ नोव्हेंबर, १९१७:कॅन्यन सिटी, कॉलोराडो, अमेरिका) हा अमेरिकेतील कॉलोराडो राज्याचा १३वा आणि १५वा गव्हर्नर होता. याची दुसरी सद्दी फक्त एक दिवसाची होती.

क्रिपल क्रीक येथील खाणकामगारांचा संप मोडून काढण्यासाठी याने एक हजार पोलिसवजा गुंड पाठवले व संप मोडून काढला.

वर्ग:कॉलोराडोचे गव्हर्नर
वर्ग:इ.स. १८५२ मधील जन्म
वर्ग:इ.स. १९१७ मधील मृत्यू
वर्ग:पुरुष चरित्रलेख